text: Ужо сёньня, панядзелак 31 кастрычніка
  31 кастрычнік 2011, 00:01
  Пахмурна...
  ... да плюс 11.
  У прэсавым цэнтры стадыёну "Дынама" -- прэсавая канфэрэнцыя галоўнага трэнэра БАТЭ Віктара Ганчарэнкі. Пачатак а 14-ай.
  У кінатэатры "Цэнтральным" – адкрыцьцё фэстывалю ізраільскага кіно.
  У Нью-Ёрку – расейска-амэрыканскі эканамічны форум
  У Казані (Татарстан, Расея) – міжнародная камнфэрэнцыя "Іслам у мультыкультурным сьвеце"
  31 кастрычніка – Міжнародны дзень эканоміі
  31 кастрычніка ў Беларусі традыцыйна ўшаноўваецца Лука. Як паведамляе этнограф Уладзімер Васілевіч, у гэты дзень паўсюль спраўлялі восеньскія вясельлі і шчасьлівыя сваты задаволена канстатавалі: "На Лукаша дзеўка наша".
  У каталіцкай царкве – Дзень Рэфармацыі
  1517 — Марцін Лютэр зрабіў у Вітэнбергу заяву пра неабходнасьць прывядзеньня жыцьця кожнага чалавека і ўсяго грамадзтва ў атпаведнасьць са Словам Божым. Гэта стала пачаткам руху Рэфармацыі, які распаўсюдзіўся на ўсю Эўропу, уключаючы Беларусь.
  1905 — у Менску ля Віленскага вакзалу на загад расейскага губэрнатара Паўла Курлова расстраляны мітынг супраць самадзяржаўя. Загінулі 100 чалавек, 300 былі параненыя
  1937 -- карнікамі НКВД быў расстраляны Антон Баліцкі – дзяржаўны дзеяч, адзін з актыўных праваднікоў палітыкі беларусізацыі ў БССР.
  1961-- цела Сталіна вынесьлі з маўзалею на Краснай плошчы ў Маскве. Разам зь Леніным Сталін праляжаў восем гадоў.
  1795 — Джон Кітс, вялікі ангельскі паэт-рамантык
  1815 — Карл Веерштрас, нямецкі матэматык
  1922 — Анатоль Папанаў, расейскі актор тэатра і кіно
  1937 — Яўген Кулік, беларускі мастак. Ад 1963 ён браў удзел у мастацкіх выставах. Майстэрня Куліка, што знаходзілася ў Менску насупраць будынку КДБ, стала ў 1960-ыя гады нацыянальным асяродкамі сталіцы і атрымала назоў «На паддашку». У 1991-ым годзе стаў адным з аўтараў мадэрнізаванага варыянту гербу «Пагоня», які быў зацьверджаны Вярхоўным Саветам у якасьці дзяржаўнага гербу Рэспублікі Беларусь.
  1930 — Леў Гумілеўскі, скульптар, народны мастак Беларусі
  1942 — Іван Коўкель, гісторык
  1932 — Кіпрыян Кандратовіч, расейскі і беларускі вайсковы дзяяч, сябра Народнага Сакратарыяту БНР
  1992 — Міхась Ткачоў, беларускі археоляг, гісторык архітэктуры, палітычны дзеяч. Ткачоў удзельнічаў ва ўтварэньні «Мартыралёгу Беларусі», уваходзіў у Аргкамітэт БНФ, зрабіўся намесьнікам старшыні Сойму БНФ. Міхась Ткачоў быў ініцыятарам аднаўленьня ў Беларусі сацыял-дэмакратыі — з сакавіка 1991 году ён старшыня Цэнтральнай рады адноўленае БСДГ.